text: Julehandel på nettet tager toppen af omsætningen i storcenter 
  23 december 2017 kl. 21.03
  Tallen er endnu ikke gjort op, men julehandlen i storcenter slår næppe rekord.
  Handel på nettet og den amerikansk inspirerede udsalgsdag, Black Friday, anslås som forklaring på, at decembers juleomsætningen og kundetrykket i butikkerne i Kolding Storcenter måske var knapt så hårdt som tidligere år.
  Med indkøb i butikkerne over hele landet alene på sidste års lillejuleaftensdag for 1,7 mia. kr. er dagen traditionelt blandt de allerstørste indkøbsdage i Danmark, men i år anslår centerchef i Kolding Storcenter, Gitte Lindbo, at omsætning i december højest kommer op og matcher sidste års omsætning.
  Gitte Lindbo, centerchef, Kolding Storcenter: "Det er mit indtryk, at handel på nettet kan angives som en forklaring."
  - Jeg kender ikke tallene endnu, men det er mit indtryk, at handel på nettet kan angives som en forklaring på, at omsætningen i butikkerne og mængden af kunder næppe kommer højere op end sidste år, iger centerchefen.
  I år har Black Friday været den dag, hvor omsætningen i butikker over hele landet har været allerhøjst. Den dag købte danskerne ind for 2,1 mia. kr.
  
  